Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: valamint a 21/1993. (IV. 2.) AB határozatra, amely az
Paragraph Index: 940

b) az 1. § e) pontja szerinti szervezet a közszolgáltató tevékenységével közvetlenül össze nem függő beszerzése során.” A Kbt. 2. § (5) bekezdése szerint az e törvényt a (4) bekezdés alapján önkéntesen alkalmazó szervezetre vagy személyre a törvény minden rendelkezése vonatkozik. A Kbt. 24. § (4) bekezdés első mondata kimondja: „A Kormány az általa irányított központi költségvetési szervek tekintetében, a helyi önkormányzat a helyi önkormányzati költségvetési szervek tekintetében rendeletben az (1)—(3) bekezdésben foglalt elveknek megfelelő egyszerűsített eljárásrendet állapíthat meg a 2. § (3) bekezdése szerinti értékhatár alatti értékű beszerzésekre, melyben előírhatja a kért ajánlatok kötelező legkisebb számát is.” Az Ör. 3. § támadott (3) bekezdése így rendelkezik: „A 3. § (2) bekezdés b) pont hatálya alá eső beszerzéseknél a rendeletet az V—VI. fejezetben foglalt eltérésekkel kell alkalmazni. A képviselő-testület ezen beszerzéseknél minősített többséggel, név szerinti szavazással meghozott határozatában eltekinthet a rendelet alkalmazásától, ha a döntés olyan sürgős, hogy az V—VI. fejezet szerinti eljárás lefolytatása hátrányt okozna. Ez esetben a képviselő-testületnek az ügydöntő határozatot kell meghoznia, hatáskörátruházás nem lehetséges.” Az Ör. 3. § (2) bekezdés

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes